**1.      שמות החג:**

חג השבועות, חג הביכורים, חג הקציר (חיטים), חג מתן תורה.

בכל אחד מן ההיבטים של חג השבועות, טמונים ערכים ומסרים לשימוש בפעילות ו/או ארגון של אירועים ותכניות.

**2.      רעיונות לנושאים שונים לעיסוק בחג:**

|  |  |
| --- | --- |
| נושא | הרחבה על הנושא/ מקורות/ רעיונות |
| 1.    ביכורים- | ביכורים קהילתיים- על חדשנות ויצירתיות בפרויקטים שהתקיימו בקהילה השנה/ טקסי ביכורים של תרבות ואמנות בקהילה/ תוצרי לימוד עם השליח/ה (דוג'- קבוצת אולפן מציגה את מה שלמדה בשפה העברית)/ תינוקות חדשים בקהילה.  כל אחד מן הרעיונות ניתן ליישם גם במסגרות אחרות (לאו דווקא קהילתיות).  ביכורים של סוף שליחות |
| 2.    חלוציות וחג השבועות- | חג השבועות קיבל אופי חקלאי- חלוצי מובהק, בשנים של ראשית הציונות. זאת הזדמנות לדבר על המושג חלוציות, על סוגי ההתיישבות בארץ ועל ציונות...  [כתבה מ- YNet עם תמונות של חלוצים חוגגים את חג השבועות](http://www.ynet.co.il/articles/0,7340,L-3096181,00.html) |
| 3.    מתן תורה= חידוש הברית | מהי הברית ששומרת על העם היהודי? האם היא שונה כיום? באם ננסה לייצר "ברית" חדשה, מה היא תכלול? האם אפשר לכתוב ברית שכזאת, כתובה וסמלית, בין קהילות או בתוך הקהילה היהודית (בין זרמים שונים)?  אם היינו יוצרים היום ברית חדשה-האם הייתם בוחרים להצטרף? |
| 4.    רות המואביה- גיור | 1.      נושא הגיור במדינת ישראל, משחקי תפקידים של דמויות- זרמים ועמדות שונות, גרים, בתי הדין לגיור,  2.      גרים וגיורות מפורסמים/ות בהיסטוריה (חוץ מרות...)  3.      "עמך – עמי ואלוקייך – אלוקיי", מה ניתן ללמוד מן המשפט הזה על תהליך הגיור ועל המשמעות של להיות יהודי?! |
| 4.    קבלת הגר והשונה- | חיבור לנושא של מיעוטים בחברה הישראלית: פליטים ומהגרים בישראל, ערבים, דרוזים, נוצרים.. |
| 5.    חסד במגילת רות | "תיקון עולם"- מה המשמעות של המושג וכיצד הוא משמש כיום למנוע של חיבור לעם היהודי |
| 6.    מאכלי חלב בחג השבועות- עידוד משקים הומניים פרטיים | תיקון עולם- להשתמש במוטיב החלב של החג, למען התנהגות הומאנית כלפי בעלי החיים |
| 7.    חקלאות ישראלית | היבטים טכנולוגיים/ פיתוחים חקלאיים מיוחדים (עגבניות שרי וכד'...) |
| 8. שבועות בישראל | מסורת הביכורים, פסטיבלים, מאכלי חלב, חג המים, מסורות גני הילדים= בגדי לבן, טנא וזר על הראש... וכן מסורת "תיקון ליל שבועות" שהפך בשנים האחרונות למאוד פופולארי- בקרב הרבה "מגזרים". |

**רעיונות כלליים:**

1.   יריד מוצרים ותוצרים של הקהילה/ תערוכה

2.   תמונות של ביכורים מישראל (לאורך ההיסטוריה הישראלית...)

3.   יריד יין וגבינות ישראליות

4.   "לילה לבן"

5.   "תיקון ליל שבועות"- לימוד קהילתי משותף, לימוד בחברותות, כולל "אסיף" של הלמידה

6.   ערב שירים ישראליים- בסימן חקלאות וחלוציות בארץ

7.   פעילות חווייתית בנושא "עשרת הדברות" (פעילות נפרדת לכל אחת מהדברות- לפי הנושא).

8.   תערוכת תמונות של שבועות בישראל